stanford-oval/wikipedia huggingface dataset:
Michael Goolaerts

| Michael Goolaerts |
| --- | --- |
 Goolaerts Grand Prix de Denain -kilpailussa 2017.
Henkilötiedot
Syntynyt: 24. heinäkuuta 1994
Kuollut: 8. huhtikuuta 2018 (23 vuotta)
Kansalaisuus:   Belgia
Pyöräilijä
Pituus:  186 cm
Paino:  80 kg
Laji:  maantiepyöräily
Rooli:  ajaja
Ura
Amatöörijoukkue(et)
1–7/2013  8–12/2013 2015–7/2016 8–12/2016:  Ovyta-Eijssen-Acrog Cycling Team Veranda's Willems (harjoittelija) Lotto-Soudal U23 Lotto-Soudal (harjoittelija)
Ammattilaisjoukkue(et)
2014 2017–2018:  Veranda's Willems Veranda's Willems-Crelan
 Tiedot päivitetty: 8. tammikuuta 2019 
Aiheesta muualla
michaelgoolaerts.be
Michael Goolaerts (24. heinäkuuta 1994 Lier, Belgia – 8. huhtikuuta 2018 Lille, Ranska) oli belgialainen rata- ja maantiepyöräilijä.
Goolaerts edusti amatöörinä Ovyta-Eijssen-Acrog Cycling Teamia alkuvuoden 2013. Elokuusta alkaen hän kilpaili harjoittelijana Veranda's Willems -joukkueessa, jossa ajoi vuoden 2014 ammattilaisena. Seuraavat kaksi kautta hän kilpaili Lotto Soudalin alle 23-vuotiaiden joukkueessa, paitsi loppuvuoden 2016 ykkösjoukkueessa harjoittelijana. Kausilla 2017–2018 hän edusti ammattilaistalli Veranda's Willems-Crelania.
Goolaerts sijoittui MM-kilpailujen 2011 junioreiden aika-ajossa 13:nneksi. Hän voitti ratapyöräilyssä junioreiden Belgian-mestaruuden joukkuesprintissä ja joukkuetakaa-ajossa 2012. Hän voitti Tour du Loir-Et-Cher Edmond Provost -kilpailun ensimmäisen etapin 2016. Hän voitti samana vuonna joukkueaika-ajon Belgian-mestaruuden.
Goolaerts sai sydänkohtauksen ajaessaan vuoden 2018 Pariisi–Roubaix-klassikkoa, ja kuoli vammoihinsa samana iltana lilleläisessä sairaalassa.
Kauko Salovaara

Kauko Salovaara (28. syyskuuta 1916 Sippola – 17. heinäkuuta 2003 Helsinki) oli suomalainen opettaja ja koulun- ja järjestöjohtaja, joka sai maanviljelysneuvoksen arvonimen.
Salovaaran vanhemmat olivat maanviljelijä Salomon Erland Salovaara ja Anna Tapola ja puoliso vuodesta 1941 Maire Mirjam Pystynen. Salovaara tuli ylioppilaaksi Inkeroisten yhteiskoulusta vuonna 1939. Sekä talvisotaan että jatkosotaan osallistunut Salovaara valmistui agronomiksi Helsingin yliopistosta vuonna 1947 ja toimi valmistuttuaan Lappeen maamieskoulun maatalouden opettajana ja johtajana vuoteen 1956 asti. Hän oli samalla Länsi-Karjalan maanviljelysseuran konsulentti ja lopulta puheenjohtaja, samoin kuin Etelä-Karjalan maakuntaliiton hallituksen puheenjohtaja. Salovaara oli myös Lappeen kunnanhallituksen jäsen ja kunnanvaltuutettu.
Maatalousseurojen Keskusliiton toiminnanjohtajaksi Salovaara tuli vuonna 1956 ja hoiti tehtävää vuoteen 1969 asti. Suomenkielisten maatalousneuvontajärjestöjen yhdistyttyä hän toimi Maatalouskeskusten Liitoksi nimensä muuttaneen järjestön johtajana 1970–1979. Salovaaralla oli myös useita asiantuntija- ja luottamustehtäviä. Maatalousneuvoksen arvonimen hän sai vuonna 1971. Sotilasarvoltaan Salovaara oli reservin kapteeni (1966).
Keith Rowley

| Keith Rowley |
| --- | --- |

Trinidad ja Tobagon pääministeri
 9. syyskuuta 2015 –  
Edeltäjä:  Kamla Persad-Bissessar
Kansanedustaja
 1991-  
Vaalipiiri:  Diego Martin West
Henkilötiedot
Syntynyt: 24. lokakuuta 1949 (ikä 74)
Tiedot
Puolue:  People's National Movement (PNM)
Tutkinnot:  Länsi-Intian yliopisto
Keith Rowley (s. 22. huhtikuuta 1952) on PNM-puolueen (People's National Movement) poliitikko Trinidad ja Tobagosta. Hän toimii maansa pääministerinä vuodesta 2015 alkaen.
Marion Fairfax

| Marion Fairfax |
| --- | --- |

Henkilötiedot
Koko nimi:  Marion Neiswanger
Syntynyt: 24. lokakuuta 1875  Richmond, Virginia
Kuollut: 2. lokakuuta 1970 (94 vuotta)  Los Angeles, Kalifornia
Ammatti:  elokuvakäsikirjoittaja näytelmäkirjailija
Puoliso:  Tully Marshall (1899–1943)
Näyttelijä
Aktiivisena:  1904–1926
Aiheesta muualla
IMDb 
Elonet
Marion Fairfax, oik. Marion Neiswanger (24. lokakuuta 1875 Richmond, Virginia – 2. lokakuuta 1970 Los Angeles, Kalifornia) oli yhdysvaltalainen elokuvakäsikirjoittaja ja näytelmäkirjailija Broadwaylla, joka toimi myös ohjaajana ja tuottajana. Hänen kuuluisin käsikirjoituksensa on Kadonnut maailma (1925). Uransa aikana Fairfax kirjoitti yhteensä 54 käsikirjoitusta ja näytelmää. Fairfaxista tuli yksi ensimmäisistä naiskäsikirjoittajista Hollywoodissa ja myöhemmin hän liittyi naisohjaajien rivistöön.
Elämä ja ura > Varhaiset vuodet

Fairfax syntyi nimellä Marion Neiswanger 24. lokakuuta vuonna 1875 Richmondissa, Virginiassa. Valmistuttuaan Chicagon South Division High Schoolista, hän jatkoi Emerson Collegeen, Bostoniin. Hän aloitti uransa näyttelemällä ennen kuin keskitti hänen tavoitteensa kirjoittamiseen.
Elämä ja ura > Näytelmäkirjailijana Broadwaylla

Vuonna 1899 Fairfax meni vihille näyttelijä Tully Marshallin kanssa, joka oli syntyjään Tully Marshall Phillips. Vaikka hänet tunnettiin rouva Tully Marshallina ja Marion Fairfax Marshall Phillipsinä, hän kirjoitti Marion Fairfax -nimellä. Hän teki Broadway debyyttinsä näyttelijänä Criterion Theatressa näytelmässä The Triumph of Love, joka avattiin ja suljettiin 8. helmikuuta 1904 vain yhden esityksen jälkeen. Toinen Fairfaxin näyttelijäntyö oli Bedford's Hope, joka avattiin Haverly's 14th Street Theatressa 29. tammikuuta 1906 ja kesti 56 esityksen ajan maaliskuuhun saakka. Fairfaxin ensimmäinen kirjoittajan työ oli Broadway-näytelmä The Builders, jonka tuotantoyhtiönä oli aviomiehensä Tully Marshall Company ja Tully ja Marion itse myös näytteli näyttelijäkaartissa yhdessä. Näytelmän ensi-ilta oli Astor Theatressa 20. toukokuuta 1907 ja kesti 16 esityksen ajan.
Fairfaxin seuraava näytelmä The Chaperon oli menestyksekkäämpi. Sen ensi-ilta oli Maxine Elliottin teatterissa 30. joulukuuta 1908 ja sitä esitettiin yhteensä 62 esitystä helmikuuhun 1909 asti. Näytelmä Vapaita naisia oli vieläkin menestyksekkäämpi kuin edellinen. Marion itse myös ohjasi Vapaita naisia, jonka näyttelijäkaartissa Tullykin oli. Vapaita naisia avattiin Harris Theatressa 8. tammikuuta 1912 ja näytelmää esitettiin 144 esityksen ajan.
Näytelmän A Modern Girl Marion kirjoitti Ruth C. Mitchellin kanssa. A Modern Girl avattiin Comedy Theatressa 12. syyskuuta 1914. Näytelmä oli floppi ja se suljettiin 17 esityksen jälkeen. Marionin seuraava näytelmä seurasi edeltäjäänsä keston kuten paikan suhteen; Mrs. Boltay's Daughters kesti vain 17 näytöstä Comedy Theatressa ensi-illan jälkeen, joka oli 23. lokakuuta 1915.
Elämä ja ura > Käsikirjoittajana Hollywoodissa

Fairfax muutti Kaliforniaan Tullyn kanssa ja tuli käsikirjoittajaksi Jesse L. Lasky Feature Play Companyssa. Ensimmäinen elokuva, joka tehtiin hänen käsikirjoituksensa pohjalta oli The Chorus Lady, joka ilmestyi vuonna 1915. Samana vuonna ilmestyi vielä kaksi elokuvaa, jotka tehtiin Marionin käsikirjoituksien pohjalta, Mr. Grex of Monte Carlo ja The Immigrant. Vuonna 1916 Marion aloitti lyhyen yhteistyön ohjaaja William C. de Millen kanssa elokuvassa The Blacklist, jonka käsikirjoituksen Marion kirjoitti yhdessä de Millen kanssa kuten Marion myös ohjasi elokuvaa yhdessä tämän kanssa. Myös Fairfaxin näytelmä The Chaperon filmatisointiin vuonna 1916. Vuodesta 1916 vuoteen 1918 he tekivät yhteistyötä yhdeksässä muussa elokuvassa.
Vuonna 1917 Fairfax kirjoitti käsikirjoituksen Jack Pickfordin elokuvaan Freckles (1917), jonka ohjasi Marshall Neilan. Kolme vuotta myöhemmin Marion jätti Laskyn kun hän sai päätökseen The Valley of the Giantsin (1919) käsikirjoituksen. Sen jälkeen Marion palasi yhteistyöhön Neilanin kanssa elokuvassa Erämetsien sankarit (1920). Elokuvan tuotti Neilanin oma tuotantoyhtiö ja levitti First National. Neilanin kanssa Marion teki vielä kuusi muuta elokuvaa vuosien 1920 ja 1921 välillä, kuten Älä koskaan mene naimisiin (1920), Ihminen vai paholainen (1920) ja The Lotus Eater (1921), jossa pääosaa esitti John Barrymore. Heidän viimeinen yhteistyönsä oli elokuva Fools First (1922).
Marion autti sovittamaan William Gilletten näytelmän Sherlock Holmes (1922) elokuvaan, joka ilmestyi samana vuonna. Näytelmä ja elokuva perustui Sir Arthur Conan Doylen Sherlock Holmesin seikkailuihin. Goldwyn Pictures tuotti elokuvan ja päätähtenä oli John Barrymore, joka näytteli tuota kuuluisaa etsivää. Fairfax sen jälkeen ohjasi hänen ensimmäisen ja ainoan elokuvansa oman käsikirjoituksen pohjalta, The Lying Truth (1922). Elokuvan pääosassa oli hänen aviomiehensä Tully Marshall. Elokuvan tuotti Fairfaxin oma Marion Fairfax Productions, jonka pääjohtajana Marion oli. The Lying Truthin julkaisi American Releasing Company.
Fairfaxin merkittävin suoritus käsikirjoittajana oli käsikirjoitus klassikkoelokuvaan Kadonnut maailma, joka sai ensi-iltansa vuonna 1925. Kadonnut maailma perustui Arthur Conan Doylen romaaniin. Marion sovitti oman Broadway-näytelmänsä Vapaita naisia elokuvakäsikirjoitukseksi First Nationalille. Elokuva ilmestyi samalla nimellä vuonna 1925. Fairfaxin viimeiseksi käsikirjoituksekseen jäi romanttinen The Blonde Saint (1926), jonka ohjasi Maurice Tourneur ja pääosassa Lewis Stone, joka näytteli myös neljässä muussa Fairfaxin First National -elokuvassa.
Elämä ja ura > Kuolema

Aviomies Tully kuoli 10. maaliskuuta vuonna 1943 heidän 44 vuotta kestäneen avioliittonsa päätteeksi. Marion Fairfax ei mennyt enää naimisiin Tullyn kuoleman jälkeen. Marion eli siitä vielä 27 vuotta. Marion kuoli 94-vuotiaana 2. lokakuuta vuonna 1970 Los Angelesissa, Kaliforniassa. Fairfax haudattiin Tullyn vierelle merkitsemättömään hautaan Hollywood Forever -hautausmaalle Garden of Legendsin alueelle Hollywoodiin, Los Angelesiin, Kaliforniaan.
Broadway > Näyttelijänä

| 0 | 1 | 2 | 3 |
| --- | --- | --- | --- |
| Vuosi | Suomenkielinen nimi | Alkuperäinen nimi | Rooli |
| 1904 | – | The Triumph of Love | – |
| 1906 | – | Bedford's Hope | – |
| 1907 | – | The Builders | – |
Broadway > Kirjoittajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1907 | – | The Builders |
| 1908–1909 | – | The Chaperon |
| 1912 | Vapaita naisia | The Talker |
| 1914 | – | A Modern Girl |
| 1915 | – | Mrs. Boltay's Daughters |
Broadway > Ohjaajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1912 | – | The Talker |
Hollywood > Käsikirjoittajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1915 | – | The Chorus Lady |
| 1915 | – | Mr. Grex of Monte Carlo |
| 1915 | – | The Immigrant |
| 1916 | – | Tennessee's Pardner |
| 1916 | – | The Blacklist |
| 1916 | – | The Sowers |
| 1916 | – | The Clown |
| 1916 | – | Common Ground |
| 1916 | – | Anton the Terrible |
| 1916 | – | The Chaperon |
| 1917 | – | The Primrose Ring |
| 1917 | – | Freckles |
| 1917 | – | The Crystal Gazer |
| 1917 | – | Hashimura Togo |
| 1917 | – | On the Level |
| 1917 | – | The Secret Game |
| 1918 | – | The Widow's Might |
| 1918 | – | The Honor of His House |
| 1918 | – | The White Man's Law |
| 1918 | – | Less Than Kin |
| 1918 | – | The Mystery Girl |
| 1919 | – | The Secret Garden |
| 1919 | – | You Never Saw Such a Girl |
| 1919 | – | The Roaring Road |
| 1919 | – | Putting It Over |
| 1919 | – | A Daughter of the Wolf |
| 1919 | – | Love Insurance |
| 1919 | – | The Valley of the Giants |
| 1920 | Erämetsien sankarit | The River's End |
| 1920 | Älä koskaan mene naimisiin | Don't Ever Marry |
| 1920 | Ihminen vai paholainen | Go and Get It |
| 1920 | Sanomalehtipoika Dinty | Dinty |
| 1921 | – | The Mad Marriage |
| 1921 | Väijyntä Missourilla | Bob Hampton of Placer |
| 1921 | Takatietä onneen | Through the Back Door |
| 1921 | – | The Lotus Eater |
1922: Sherlock Holmes
| 1922 | – | The Lying Truth |
| 1922 | – | Fools First |
| 1922 | Kadonnut kultakaivos | The Snowshoe Trail |
| 1924 | – | A Lady of Quality |
| 1924 | – | Torment |
| 1924 | Maan liljat | Lilies of the Field |
| 1925 | Niinkuin mies tahtoo! | As Man Desires |
| 1925 | Kadonnut maailma | The Lost World |
| 1925 | Vapaita naisia | The Talker |
| 1925 | Vaatteet tekevät merirosvon | Clothes Make the Pirate |
| 1926 | Valkoinen sheikki | Old Loves and New |
| 1926 | – | The Blonde Saint |
Hollywood > Ohjaajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1922 | – | The Lying Truth |
Hollywood > Tuottajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1922 | – | The Lying Truth |
Hollywood > Leikkaajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1925 | Idän väijyvät vaarat | The Half-Way Girl |
Hollywood > Toimituksen johtajana

| 0 | 1 | 2 |
| --- | --- | --- |
| Vuosi | Suomenkielinen nimi | Alkuperäinen nimi |
| 1924 | – | Painted People |
| 1924 | Nainen tuomarina | The Woman on the Jury |
| 1924 | Jazztyttöjä | The Perfect Flapper |
| 1924 | – | For Sale |
| 1924 | Laiminlyötyjä rouvia | Single Wives |
| 1924 | Siveyden valvoja | Flirting with Love |
| 1924 | Viimeiset ruohoaavikolla | Sundown |
| 1924 | Elon seikkailut | So Big |
| 1925 | Hänen maksamansa hinta | If I Marry Again |
| 1925 | Kadonnut maailma | The Lost World |
| 1925 | Konstaapeli 10105 | The Making of O'Malley |
| 1925 | Knockout | The Knockout |
| 1925 | Vaatteet tekevät merirosvon | Clothes Make the Pirate |
Aiheesta muualla

Kuvia tai muita tiedostoja aiheesta Marion Fairfax Wikimedia Commonsissa
Marion Fairfax Internet Movie Databasessa. (englanniksi)
Marion Fairfax Elonetissä.
Marion Fairfax Internet Broadway Databasessa (englanniksi)
Marion Fairfax Find A Gravessa (englanniksi)
Matildansarvikyy

| Matildansarvikyy> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Kyykäärmeet Viperidae
Alaheimo::  Aidot kyykäärmeet Viperinae
Suku::  Atheris
Laji::  matildae
Kaksiosainen nimi
 Atheris matildae  (Menegon, Davenport & Howell, 2011) 
Katso myös
   Matildansarvikyy Wikispeciesissä   Matildansarvikyy Commonsissa 
Infobox OKNimi-testi OKIUCN-testi OK: 
Matildansarvikyy (Atheris matildae) on kyykäärmeiden heimoon kuuluva käärmelaji. Laji löytyi Tansanian lounaisosasta ja esiteltiin joulukuussa 2011. Käärmeellä on keltamusta suomupinta, vihreät silmät sekä kaksi piikikästä sarvea. Käärme nimettiin luonnonsuojelujärjestö Wildlife Conservation Societyn Tansanian-johtajan Tim Davenportin tyttären mukaan. Davenport kuului kolmen ihmisen ryhmään, joka löysi käärmeen.
Aiheesta muualla

ITIS: Atheris matildae (englanniksi)
Marcello Lippi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Marcello Romeo Lippi
Syntymäaika: 11. huhtikuuta 1948 (ikä 76)
Syntymäpaikka: Viareggio, Toscana, Italia
Pelipaikka: puolustaja
Pituus: 183 senttimetriä
Seura
Seura: Kiina
Tehtävä: päävalmentaja
Seurat
| Vuodet | Seura | O | (M) |
| 1969–1979 | Sampdoria | 274 | (5) |
| 1969–1970 | → Savona | 21 | (2) |
| 1979–1981 | Pistoiese | 45 | (0) |
| 1981–1982 | Lucchese | 23 | (0) |
Valmennusura
1982–1985: Sampdoria Primavera
1985–1986: Pontedera
1986–1987: Siena
1987–1988: Pistoiese
1988–1989: Carrarese
1989–1991: Cesena
1991–1992: Lucchese
1992–1993: Atalanta
1993–1994: Napoli
1994–1999: Juventus
1999–2000: Internazionale
2001–2004: Juventus
2004–2006: Italia
2008–2010: Italia
2012–2014: Guangzhou Evergrande
2016–2019: Kiina
2019–: Kiina
 Seurajoukkueuran tilastot kattavat vain kansalliset sarjat.
Marcello Lippi (s. 11. huhtikuuta 1948 Viareggio, Italia) on italialainen jalkapallovalmentaja ja entinen pelaaja. Toukokuusta 2019 lähtien hän on toiminut Kiinan jalkapallomaajoukkueen päävalmentajana.
Pitkällä valmennusurallaan Lippi on voittanut muun muassa viisi Italian mestaruutta, Mestarien liigan sekä maailmanmestaruuden.
Ura pelaajana

1960-luvun lopusta 1980-luvun alkuun kestäneellä pelaajaurallaan Lippi edusti UC Sampdoriaa, Savonaa ja AC Pistoiesea.
Saavutukset valmentajana

Italian mestaruus (5): 1995, 1997, 1998, 2002, 2003
Italian cupin voitto: 1995
Italian supercupin voitto (4): 1995, 1997, 2002, 2003
Mestarien liigan voitto: 1996
UEFA Super Cupin voitto: 1996
Intercontinental Cupin voitto: 1996
Maailmanmestaruus: 2006
Kiinan mestaruus (3): 2012, 2013, 2014
Kiinan cupin voitto: 2012
AFC Champions League: 2013
Serie A:n vuoden valmentaja (Oscar del Calcio) (3): 1997, 1998, 2003
Kiinan vuoden valmentaja: 2013
Kateřina Pauláthová

Kateřina Pauláthová (s. 23. heinäkuuta 1993 Havířov) on tšekkiläinen alppihiihtäjä, joka edustaa 
Ski club Paulát Havířov -seuraa.
Hän on osallistunut neljiin alppihiihdon MM-kilpailuihin: Garmisch-Partenkirchenissä 2011 hän oli suurpujottelussa 37:s, Schladmingissa 2013 hän keskeytti sekä pujottelussa että suurpujottelussa, Vailissa / Beaver Creekissä 2015 hän oli supersuurpujottelussa 32:s ja Sankt Moritzissa 2017 suurpujottelussa 29:s, syöksylaskussa 35:s ja supersuurpujottelussa 36:s. Sotšin olympialaisissa 2014 Pauláthová sijoittui supersuurpujottelussa 25:nneksi.
Alppihiihdon maailmancupissa Pauláthová kilpaili ensimmäisen kerran Söldenin suurpujottelussa lokakuussa 2010. Ensimmäiset maailmancupin pisteensä hän saavutti Špindlerův Mlýnin suurpujottelussa maaliskuussa 2011 oltuaan 28:s. Parhaimmillaan hän on ollut 20:s Crans-Montanan alppiyhdistetyssä helmikuussa 2017.
Aiheesta muualla

Kateřina Pauláthován kotisivut (Arkistoitu – Internet Archive)
Keith Woodall

| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Pronssia | Cortina d’Ampezzo 1956 | jääkiekko |  |
Keith Eugene Woodall (4. elokuuta 1926 Elmira, Ontario – 17. toukokuuta 1981 Halifax, Nova Scotia) oli kanadalainen jääkiekkomaalivahti. Woodall kuului Kanadan pronssia voittaneeseen joukkueeseen Cortina d’Ampezzon talviolympialaisissa 1956, joissa hän pelasi neljä ottelua päästäen neljä maalia.
Kazuko Hironaka

| Henkilötiedot |
| --- | --- | --- |
Koko nimi: Kazuko Hironaka
Syntymäaika: 
Syntymäpaikka: Japani
Kansalaisuus:  Japani
Seurat
| Vuodet | Seura | O (M) |
|  | Nissan FC |  |
Maajoukkue
| 1984–1990 | Japani | 21 (3) |
Kazuko Hironaka (jap. 弘中 和子, Hironaka Kazuko) on japanilainen entinen jalkapalloilija.
Jalkapallomaajoukkue

Hironaka debytoi Japanin maajoukkueessa lokakuussa 1984. Hän on pelannut 21 maaottelua ja tehnyt niissä kolme maalia.
Kari Lehtinen (muusikko)

Kari Sakari ”Pitkä” Lehtinen (20. syyskuuta 1945 – 3. maaliskuuta 2014) oli suomalainen muusikko. Hän oli Sleepy Sleepers -yhtyeen basisti 1975–1985. Muita yhtyeitä olivat The Charlies, jota hän oli perustamassa 1960-luvun puolivälissä, ja Turo’s Hevi Gee. Hän soitti myös Dave Lindholm ja Launeen K -yhtyeessä.
Lehtinen kuoli syöpään.
Aiheesta muualla

Kari ”Pitkä” Lehtisen muistokirjoitus Helsingin Sanomissa
Katgutti

Katgutti (< engl. "catgut"), vanhoissa tietosanakirjoissa myös katguti, on lampaiden ja vuohien suolista valmistettu lanka, jolla kirurgiassa on ommeltu haavoja, varsinkin syvemmällä ruumiissa olevia. Katgutin etuna on, että se liukenee vähitellen ruumiin nesteisiin ja siten häviää tehtävänsä tehtyään. Sitä käytetään myös muissa kuin kirurgisissa tarkoituksissa, kuten kielisoittimien kielissä.
Englanninkielisestä nimestään huolimatta katguttia ei ole koskaan valmistettu kissan suolista, vaan nimitys juontuu alkuaan arabian kielen sanasta  cither, joka tarkoittaa vanhaa kielisoitinta. Samaa juurta on englannin sana kit, joka tarkoittaa viulua mutta myös kissanpentua, ja siten on helposti syntynyt etymologinen siirtymä kissaan. Sana voi johtua myös englannin kielen sanasta cattle ('karja')
Eläimen suolesta tehtyjen lankojen sijasta kudoksiin liukeneva eli resorboituva ommelaine valmistetaan nykyisin yleensä synteettisistä materiaaleista, polymeereistä, jotka kemiallisten reaktioiden avulla liukenevat kudoksiin. Ne myös liukenevat hitaammin kuin eläinperäiset.
Aiheesta muualla

Kuvia tai muita tiedostoja aiheesta Katgutti Wikimedia Commonsissa
Matthau Mikojan

Matthau Mikojan vuonna 2008.
Matthau Mikojan (oik. Matti Mikkonen, s. 26. maaliskuuta 1982) on suomalainen muusikko.
Ura muusikkona

Mikojan tutustui Paavo Pekkoseen 1990-luvun puolivälissä. He soittivat yhdessä muun muassa nimillä RIP, Turmio, SBT-666 ja Shit Kickers. Heidän ensimmäinen esiintymisensä oli pienessä kylässä nimeltä Nellim vuonna 1995. Yhtyeeseen ei yrityksistä huolimatta löytynyt muita pysyviä jäseniä, joten soittotoiminta hiipui vähitellen. He perustivat Bloodpit-nimisen yhtyeen vuonna 1999. Lehti-ilmoituksen avulla he löysivät yhtyeeseen basistin ja myöhemmin rumpalin.
Bloodpitin ensimmäinen esiintyminen oli Tampereen Vuoltsulla 26.11.1999. Yhtyeen tunnettu kokoonpano muodostui vuonna 2002, ja muutaman omakustanteen jälkeen he vuonna 2004 se teki levytyssopimuksen Beemvees-levy-yhtiön kanssa. Seuraavana vuonna julkaistu ensimmäinen virallinen single "Out to Find You" nousi julkaisuviikollaan Suomen virallisen singlelistan kärkeen. Bloodpitin tuotantoa on julkaistu useissa maissa, Suomen lisäksi mm. Venäjällä, Tanskassa, Norjassa, Ruotsissa, Australiassa, Saksassa, Itävallassa, Sveitsissä ja Italiassa. Yhtye esiintyi Suomen lisäksi Saksassa, Italiassa, Venäjällä, Alankomaissa ja Yhdysvalloissa. Yhtyeen tuotantoa on julkaistu levyjen lisäksi mm. elokuvassa FC Venus ja PlayStation-konsolipelissä NHL-07.
Soundi-lehden lokakuun 2007 numerossa Mikojan ilmoitti Bloodpitin virallisesti hajonneeksi. Samassa Soundin numerossa Mikojan kertoi myös tekeillä olevasta sooloalbumistaan, jonka Poko Rekords julkaisi maaliskuussa 2008. Ensimmäinen single "Stiletto Heels" julkaistiin 6. helmikuuta ja Too Fortunate to Cry -niminen EP 23. huhtikuuta 2008.
Marraskuussa 2008 ilmestyi Chasing Ghosts -EP, jonka kaksi ensimmäistä kappaletta ovat mukana myös alkuvuodesta 2009 julkaistulla albumilla Mania for Life.
Vuonna 2011 julkaistiin kolmas albumi Hell Or High Water vastaperustetulla Hyeena Trax -levymerkillä.
Vuonna 2013 Mikojan aloitti neljännen albuminsa äänittämisen. Her Foreign Language, jonka Mikojan tuotti itse, julkaistiin Secret Entertainment -levymerkillä vuonna 2015.
Mikojanin isoveli Jukka Mikkonen (alias Sir Christus) kuoli vuonna 2017. Isoveljen syntymäpäivänä 10. huhtikuuta 2019 julkaistu single "Epitaph" käsittelee menetystä.
Mikkonen esittää Olli Lindholmia tammikuussa 2023 ensi-iltansa saaneessa Yö-yhtyeestä kertovassa musikaalissa Joutsenlaulu.
Keväästä 2020 lähtien Mikkonen on toiminut Kasevan esiintyvän kokoonpanon laulajana ja 12-kielisen kitaran soittajana.
Perhe

Mikkonen on Popeda-yhtyeen alkuperäiskitaristi Tapani "Arwo" Mikkosen poika.  Myös hänen isoveljensä Jukka Mikkonen (taiteilijanimeltään Sir Christus) oli muusikko.
Diskografia

ks. Bloodpit
Diskografia > Sooloalbumit

Matthau Mikojan (2008)
Mania for Life (2009)
Hell or High Water (2011)
Her Foreign Language (2015)
Diskografia > EP:t

Too Fortunate to Cry (2008)
Chasing Ghosts (2008)
Diskografia > Singlet

Stiletto Heels (2008)
Gypsy Eye (2009)
Plastic Trays (2010)
You (2015)
Epitaph (2019)
Faustian Tango (2020)
Aiheesta muualla

Matthau Mikojan Myspacessa (englanniksi)
Bloodpitin kotisivut
Matthau Mikojan lauluntekijänä - Fono.fi